Publication: Magyar Közlöny
Issue: MK-2011-140 (Year: 2011, Number: 140)
Era: contemporary
Section: Az egyszerûsített közteherviselési hozzájárulásról szóló 2005. évi CXX. törvény (a továbbiakban: Ekho tv.) 2. §-a
Paragraph Index: 262

51. § Az Ekho tv. 10. §-a a következõ (2) bekezdéssel egészül ki: „(2) A magánszemély magánnyugdíjpénztári tagsága esetén az (1) bekezdés rendelkezésétõl eltérõen a kifizetõ a tárgyhót követõ hónap 12-éig a magánszemélyt terhelõ, 15 százalékos mértékkel levont ekho összegének 26 százalékát – ha az meghaladja a száz forintot – a magánszemély magánnyugdíjpénztára részére utalja át. A kifizetõ a magánnyugdíjpénztárnak átutalt összeget a magánszemély magánnyugdíjpénztárához vallja be. A magánszemély magánnyugdíjpénztári tagsága esetén a kifizetõ az állami adóhatóságnak benyújtandó bevallásában – ha az ekhót a magánszemélyt megilletõ kifizetésbõl 15 százalékos mértékkel volt köteles levonni – az ekhoalapot képezõ bevétel 11,1 százalékát tünteti fel fizetési kötelezettségként. Ha az e bekezdés rendelkezései szerint a magánszemély magánnyugdíjpénztára részére átutalandó összeg nem haladja meg a száz forintot, azt levonni, bevallani és megfizetni nem kell.”

Source: https://magyarkozlony.hu/hivatalos-lapok/d02290c676d6af915d296b78c53b86b5449736bf/dokumentumok/0208418ecf1c0f06c26d14cc335968b877540082/letoltes